Kleuter sterf ná ure in vrieskas | Maroela Media
Kapt. FC van Wyk, provinsiale polisiewoordvoerder, het Woensdag aan Maroela Media bevestig die kleuter is Maandagaand in die vrieskas gevind.
"Sy is na die Helderberg-hospitaal geneem en van daar na die Tygerberg-hospitaal oorgeplaas, waar sy gesterf het," het Van Wyk gesê.
'n Nadoodse ondersoek sal gedoen word om te bepaal hoe lank sy in die vrieskas was en wat die oorsaak van haar dood is.
Dit is nog nie duidelik hoe sy in die vrieskas beland het nie.
Van Wyk het gesê 'n geregtelike doodsondersoek is geopen en niemand is tot dusver in hegtenis geneem nie. Hy het nie gereageer op vrae oor wie op die kleuter afgekom het en of die vrieskas gewerk het nie.
Robert Daniels, woordvoerder van die Wes-Kaapse mediese nooddienste, het aan Maroela Media gesê nooddienswerkers het ook nie veel inligting oor die voorval nie.
"Dit wil voorkom asof die kleuter privaat na die eerste hospitaal geneem is. Paramedici van die provinsie het net die oorplasing behartig. Al wat ons weet, is sy was vermoedelik tussen drie en vier ure in die vrieskas vasgekeer," het Daniels gesê.
Die kleuter se naam is nie bekend gemaak nie.
Ai!!!!! nog 'n vrieskas geval, moet hierdie goed nie gesluit word nie? Kinders is so kosbaar, wanneer gaan die mensdom dit ooit eendag besef. Ek het self kinders, hul nie meer klein nie, maar ek hou hul al ewig dop om te kyk wat hul aanvang, want ongelukke gebeur so vining. Wil ook net se ek nie hier om te judge nie, alle meegevoel met die familie, mag die Onse Vader jul almal op sy hande dra.
ai nog 'n kleuter hoekom gooi hulle nie net die ding weg as dit nie meer werk nie of sit iets swaars op as hy nog werk??
Ja alweer gebeur dit? laaste geval was die Ouma betrokke of nie? niks weer gehoor van daai storie? waar is die ma of persoon wat moet toesig hou, ek dink nie n kind van 3 kan vanself in n vrieskas klim?? iemand moes die kind binne in gesit het? en die kind is privaat na die hospitaal gevat? geen van die Familie of ouers betrokke"'hier is iets nie lekker"' dalk nie n ongeluk… Ek hoop die storie sal weer verskyn, sodat n mens die waarheid kan lees… so jammer dat nog n kind moet sterf, weens nalatigheid??/ SLUIT DIE VRIESKAS… Lees meer »